اؤزبکیستان، استکهلم سالدیرقانی‌نین داعش عضوو اولدوغونو دوغرولا‌دی.
اؤزبکیستان خاریجی ایشلر باخانلیغی، استکهلم‌دا گئچن هفته تشکیل ائدیلن کامیون‌لو سالدیرییا باغلی یارغیلانان اؤزبکیستان اصیل‌لی دحمت عقیلووون داعش عضوو اولدوغونو بیلدیردی.
باخانلیق، سوئدده توتولان 39 یاشین‌داکی عقیلووون داها اؤنجه ده اؤز اؤلکه‌سینده ترور یانداشلیغی سوچوندان محاکیمه اولوندوغونو آچیقلادی.
آچیقلامادا، عقیلووون اؤزبکیستاندا اینسان‌لاریا سوریه‌یه گئدیب داعشه قاتیلمایا چاغیردیغی ایفاده ائدیلدی.
باخانلیق، سوئدلی یئتکی‌لی‌لر ایله اورتاق‌لیغی اولان بیر باتی‌لی گوونلیک آژانسینا داها اؤنجه، عقیلووون پتانسیل تهدید اولا‌راق تثبیت ائدیلدیگی بیلگیسی‌نین پایلاشیلدیغینی قید ائتدی.
خاریجی ایشلر باخانی عبدالعزیز کامیلوو، سالدیرقانین 2014.جو ایلده اؤزبکیستان‌دان آیریلا‌راق داعشه قاتیلدیغینی بیلدیردی.
7  آوریلده استکهلمون ان ایشلک جاده‌لرین‌دن بیرینده، سالدیرقانین کانیونو بیر آلیش وئریش ماغازاسینا سورمه‌سیله 4 نفر حیاتینی ایتیرمیش، 15 نفر ده یارالانمیشدی.
سوئد پلیسی، سالدیرقانین داعش یانداشی اولماسی سببیله داها اؤنجه مراجعت ائتدیگی سیغینما طلبی‌نین رد ائدیلدیگینی آچیقلامیشدی.
